
Day1	สนามบินสุวรรณภูมิ – สนามบินอิสตันบูล


19.30	นัดหมายพร้อมกันที่ สนามบินสุวรรณภูมิ โปรดสังเกตุป้าย เลทส์โกกรุ๊ป พบเจ้าหน้าที่คอยให้การต้อนรับพร้อมอำนวยความสะดวกเช็คอินให้แก่ท่าน ณ เคาเตอร์เช็คอินของสายการบิน TURKISH AIRLINES (TK)
22.45	นำท่านออกเดินทางสู่ สนามบินอิสตันบูล ประเทศตุรเคียเที่ยวบินที่ TK069 (บริการอาหารและเครื่องดื่มบนเครื่อง)
Day2	สนามบินอิสตันบูล – สนามบินทบิลิซี่ – เมืองทบิลิซี่ – เมืองซิกนากิ – อารามบอดบี 
– กำแพงเมืองโบราณ – เมืองควาเรลี – ลิ้มรสไวน์ควาเรลี – ทะเลสาบโลโปต้า


04.45	เดินทางถึง สนามบินอิสตันบูล ประเทศตุรเคียเพื่อรอต่อเครื่อง
06.55	นำท่านออกเดินทางสู่ สนามบินทบิลิซี่ ประเทศจอร์เจีย เที่ยวบินที่ TK378 (บริการอาหารและเครื่องดื่มบนเครื่อง)
10.10	เดินทางถึง สนามบินทบิลิซี่ ประเทศจอร์เจีย (เวลาท้องถิ่นช้ากว่าประเทศไทย 3 ชั่วโมง) จากนั้นนำท่านเดินทางผ่านด่านตรวจคนเข้าเมือง รับกระเป๋าสัมภาระ และออกเดินทางตามโปรแกรม 
	นำท่านเดินทางสู่ เมืองทบิลิซี่ (TBILISI) หัวใจแห่งจอร์เจียทบิลิซี่ เมืองหลวงของจอร์เจีย ตั้งอยู่ริมฝั่งแม่น้ำคูรา (Kura River) โดดเด่นด้วยเสน่ห์ของสถาปัตยกรรมที่ผสมผสานระหว่างยุคเก่าและใหม่อย่างลงตัว เมืองนี้เป็นศูนย์กลางทางวัฒนธรรม ศาสนา และการค้าในภูมิภาคคอเคซัสมาอย่างยาวนาน

นำท่านเดินทางสู่ เมืองซิกนากิ (SIGHNAGHI) เป็นเมืองที่มีหมู่บ้านเล็กน่ารักบนเนินเขา และเป็นเมืองป้อมปราการในศตวรรษที่ 17 สามารถชื่นชมกับภูมิทัศน์ตระการตาของเทือกเขาคอเคซัสได้อย่างใกล้ชิด รวมถึงสถาปัตยกรรมและสีสันของบ้านเรือนตามเนินเขา ทำให้เมืองซิกนากิเป็นที่นิยมของนักท่องเที่ยวกลุ่มคู่รัก และได้รับอีกสมญานามว่า นครแห่งความรัก
นำท่านชม อารามบอดบี (BODBE MONASTERY) ในจอร์เจียสร้างขึ้นเพื่อรำลึกถึงการเปลี่ยนคนทั้งประเทศไปนับถือศาสนาคริสต์นำโดยกษัตริย์ Mirian ที่ 3 แห่งราชวงศ์ IBeria แห่ง Saint Nino ภายในโบสถ์มีจิตรกรรมฝาผนังที่วิจิตรงดงามและหลุมฝังศพของ San Nino แต่ไม่อนุญาตให้ถ่ายรูปด้านใน
เที่ยง	บริการอาหารกลางวัน ณ ภัตตาคาร
		
	ท่านจะได้เห็นแนว กำแพงเมืองโบราณ (SIGHNAGHI CITY WALL) ที่เหลืออยู่ และตัวเมืองเก่า นอกจากนั้นซิกนากิยังเป็นศูนย์กลางทาศิลปะของพวกช่างฝีมือแขนงต่างๆ เช่นเดียวกับชื่อเสียงด้านการทำไร่องุ่นซึ่งมีกำลังการผลิตไวน์ได้ถึง 70% ของประเทศ หมายเหตุ: ไม่รวมค่ารถกอล์ฟประมาณ 15-30 ลาลี

หลังจากนั้นนำท่านเดินทางสู่ เมืองควาเรลี (KVARELI) เป็นเมืองเล็กๆ ของแคว้นคาเคติ ที่ชื่อเมืองนั้นแปลว่า ไวน์ บอกแค่นี้ก็คงพอจะเดาได้ว่า ที่นี่เป็นแหล่งผลิตไวน์ที่สำคัญของจอร์เจีย ให้ท่านได้ ลิ้มรสไวน์ควาเรลี (WINE TESTING) ที่ขึ้นชื่อหากถูกใจท่านก็สามารถเลือกซื้อเป็นของฝากได้อีกด้วย (ท่านละ 2 แก้ว)

นำท่านเดินทางสู่ ทะเลสาบโลโปต้า ตั้งอยู่ในใจกลางภูมิภาค Kakheti แผ่กระจายไปทั่วทะเลสาบและล้อมรอบด้วยเทือกเขาคอเคซัสอันงดงาม รีสอร์ทขนาด 60 เฮกเตอร์แห่งนี้มอบความประทับใจอันหลากหลายให้กับแขกตลอดทั้งสี่ฤดูกาล สภาพแวดล้อมที่นี่เต็มไปด้วยธรรมชาติ นอกจากนี้ที่รีสอร์ทยังมีกิจกรรมมากมายให้ท่านได้รับความประทับใจกลับแบบไม่มีวันลืม
ค่ำ	บริการอาหารค่ำ ณ ภัตตาคาร
ที่พัก	LOPOTA LAKE RESORT เทียบเท่าหรือระดับ 5 ดาวท้องถิ่น

Day3	เมืองทบิลิซี่ – อนุสาวรีย์ประวัติศาสตร์จอร์เจีย – โบสถ์ตรีนิตี้ – สะพานแห่งสันติภาพ 
– ป้อมนาริคาล่า – มารดาแห่งจอร์เจีย – โรงอาบน้ำโบราณ อะบาโนตูบานี – เมืองมิทสเคต้า 
– วิหารสเวติสโคเวลี – วิหารจวารี – Tbilisi Mall


เช้า	บริการอาหารเช้า ณ ห้องอาหารของโรงแรม
หลังจากนั้นนำท่านเดินทางกลับ เมืองทบิลิซี่ นำท่านชม อนุสาวรีย์ประวัติศาสตร์จอร์เจีย (THE CHRONICLE OF GEORGIA) อนุสรณ์แท่งหินสีดำขนาดใหญ่สูง 35 เมตร จำนวน 16 เสา แกะสลักเล่าเรื่องราวประวัติศาสตร์ของจอร์เจีย สร้างโดยสถาปนิกชื่อดังซุราปในปี 1985 แต่ละเสาแบ่งเป็น 3 ส่วน: ส่วนล่างเกี่ยวกับพระคัมภีร์คริสต์ศาสนา ส่วนกลางเกี่ยวกับชนชั้นสูงของจอร์เจีย และส่วนบนเกี่ยวกับเหตุการณ์สำคัญของประเทศ พร้อมชมวิวเมืองจากมุมสูงอันงดงาม
นำท่านสู่ โบสถ์ตรีนิตี้ (SAMEBA) หรือ Holy Trinity Cathedral of Tbilisi โบสถ์คริสต์ออร์โธดอกซ์ที่ใหญ่ที่สุดแห่งหนึ่งในโลก ก่อตั้งในปี 2004 มีความสูง 85 เมตร และเป็นสัญลักษณ์สำคัญของเมืองทบิลิซี่และจอร์เจีย ภายในมีสถาปัตยกรรมที่งดงาม รวมถึงเจดีย์รำลึกถึงพระเยซูคริสต์ และเป็นศูนย์กลางของคริสตจักรออร์โธดอกซ์ในจอร์เจีย
นำท่านถ่ายรูปกับ สะพานแห่งสันติภาพ (THE BRIDGE OF PEACE) สะพานที่ทอดยาวเหนือแม่น้ำคูราได้รับคำสั่งจากศาลากลางเมืองทบิลิซี่ให้สร้างลักษณะการออกแบบร่วมสมัยที่เชื่อมเมืองเก่าทบิลิซี่กับเขตใหม่ ออกแบบโดยชาวอิตาลี ซึ่งสะพานประกอบด้วยแสงไฟกว่า 10,000 ดวงและจะเปิดในตอนกลางคืน 

นำท่านขึ้นกระเช้าไฟฟ้าสู่ ป้อมนาริคาล่า (NARIKALA FORTRESS) ป้อมโบราณที่สร้างในศตวรรษที่ 4 ในรูปแบบที่ไม่สม่ำเสมอ ต่อมาในศตวรรษที่ 7 ได้ขยายโดยราชวงศ์อูมัยยาด และเพิ่มเติมในสมัยกษัตริย์เดวิด (1089-1125) ป้อมถูกเรียกชื่อใหม่ว่า นาริน กาลา (Narin Qala) ซึ่งหมายถึง "ป้อมอันเล็ก" และบางส่วนของป้อมพังทลายจากแผ่นดินไหวและการทำลาย
นำท่านถ่ายรูป มารดาแห่งจอร์เจีย (MOTHER OF GEORGIA) อนุสาวรีย์สัญลักษณ์สำคัญที่ตั้งตระหง่านอยู่ใจกลางเมืองราวกับกำลังเฝ้ามองผู้คน มีอีกชื่อหนึ่งคือ มารดาคาร์ทลิส และ คาร์ทลิส เดดา เป็นประติมากรรมที่ตั้งอยู่บนยอดเขาโซโลลากีเพื่อฉลองที่ทบิลิซี่ครบครอบ 1,500 ปี
นำท่านถ่ายรูปกับ โรงอาบน้ำโบราณ อะบาโนตูบานี (ABANOTUBANI SULFUR BATHS) ด้วยความที่เมืองทบิลิซี่นั้นมีบ่อน้ำพุร้อนเป็นจำนวนมาก แต่โรงอาบน้ำโบราณแห่งนี้ใช้เป็นสถานที่สำหรับแช่น้ำพุร้อน ที่มีส่วนผสมของแร่กำมะถัน ซึ่งเชื่อกันว่าในน้ำพุร้อนมีแร่ธาตุต่างๆ ที่ช่วยกำจัดของเสียและทำให้ผิวพรรณเปล่งปลั่ง
เที่ยง	บริการอาหารกลางวัน ณ ภัตตาคาร พิเศษ ... เมนูอาหารไทย
นำท่านสัมผัสเสน่ห์แห่ง เมืองมิทสเคต้า (MTSKHETA) เมืองโบราณที่ตั้งอยู่ห่างจากกรุงทบิลิซี่เพียง 20 กม. อดีตศูนย์กลางประวัติศาสตร์ที่สำคัญของจอร์เจีย ซึ่งได้รับการขึ้นทะเบียนเป็นมรดกโลกในปี 1994

[image: ]ชมความงดงามของ วิหารสเวติสโคเวลี (SVETI TSKHOVELI CATHEDRAL) โบสถ์ศักดิ์สิทธิ์แห่งศาสนาคริสต์จอร์เจีย สร้างขึ้นตั้งแต่ศตวรรษที่ 11 โดยสถาปนิก Arsukisdze ภายในประดับภาพเฟรสโก้อย่างวิจิตร พร้อมดื่มด่ำกับเรื่องราวที่หล่อหลอมจอร์เจียให้ศาสนาคริสต์เป็นศาสนาประจำชาติตั้งแต่ปี ค.ศ. 337 การเปิดประตูสู่ประวัติศาสตร์และสถาปัตยกรรมที่งดงามของจอร์เจียโดยแท้
นำท่านชม วิหารจวารี (JVARI MONASTERY) วิหารคริสต์ศาสนาออร์โธดอกซ์แห่งศตวรรษที่ 6 บนภูเขาที่มองเห็นจุดบรรจบของแม่น้ำมิควารีและแม่น้ำอรักวี พร้อมวิวเมืองมิทสเคต้าและพื้นที่ที่เคยเป็นอาณาจักรไอบีเรียในอดีต
นำท่านอิสระช้อปปิ้ง ณ Tbilisi Mall ศูนย์การค้าขนาดใหญ่และทันสมัยของกรุงทบิลิซี ภายในรวบรวมร้านค้าแบรนด์ดัง ร้านเสื้อผ้า เครื่องสำอาง ของฝาก ร้านอาหาร และซูเปอร์มาร์เก็ต ให้ท่านได้เพลิดเพลินกับการเลือกซื้อสินค้าและสัมผัสไลฟ์สไตล์ของชาวจอร์เจียตามอัธยาศัย เหมาะสำหรับซื้อของฝากก่อนเดินทางกลับ
ค่ำ	อิสระอาหารค่ำเพื่อความสะดวกในการท่องเที่ยว
ที่พัก	MOXY HOTEL BY MARRIOTT ระดับ 4 ดาวท้องถิ่นหรือเทียบเท่า

Day4	ป้อมอนานูรี – อ่างเก็บน้ำซินวาลี – อนุสรณ์สถานรัสเซีย-จอร์เจีย – เมืองคาซเบกี้ – รถจี๊บ 4WD 
– โบสถ์เกอร์เกตี้


เช้า	บริการอาหารเช้า ณ ห้องอาหารของโรงแรม
นำท่านชม ป้อมอนานูรี (ANANURI FORTRESS) เป็นสถานที่ก่อสร้างอันเก่าแก่มีกำแพงล้อมรอบและตั้งอยู่ริมแม่น้ำอรักวี ที่ตั้งอยู่ห่างจากทบิลิซี่ประมาณ 45 กม.ซึ่งถูกสร้างขึ้นให้เป็นป้อมปราการในศตวรรษที่ 16-17 ภายในยังมีโบสถ์ 2 หลังที่ถูกสร้างได้อย่างงดงามและยังมีหอคอยที่สูงใหญ่   ตั้งตระหง่านอยู่ ทำให้เห็นภาพทิวทัศน์อันสวยงามของเบื้องล่างและ อ่างเก็บน้ำซินวาลี (ZHINVALI RESERVOIR) และยังมีเขื่อนซึ่งเป็นสถานที่ที่สำคัญสำหรับนำน้ำที่เก็บไว้ส่งต่อไปยังเมืองหลวง พร้อมผลิตกระแสไฟฟ้าอีกด้วย	
เที่ยง	บริการอาหารกลางวัน ณ ภัตตาคาร พิเศษ ... เมนูคินกาลิ (เกี๊ยวจอร์เจีย)
[image: ]นำท่านชม อนุสรณ์สถานรัสเซีย-จอร์เจีย (RUSSIA–GEORGIA FRIENDSHIP MONUMENT) อนุสรณ์หินโค้งขนาดใหญ่บนเนินเขา สร้างขึ้นในปี 1983 เพื่อเฉลิมฉลอง 200 ปี สนธิสัญญาจอร์จีเอฟสกี และความสัมพันธ์ระหว่างโซเวียตกับจอร์เจีย พร้อมชมวิวที่สวยที่สุดแห่งหนึ่งของจอร์เจีย 

[bookmark: _Hlk110515710]นำท่านเดินทางสู่ เมืองคาซเบกี้ (KAZBEGI) หรือสเตพานสมินดา เป็นเมืองเล็กกลางหุบเขาทางตอนเหนือของจอร์เจีย รายล้อมด้วยเทือกเขาคอเคซัสอันยิ่งใหญ่ มีบรรยากาศเงียบสงบ อากาศบริสุทธิ์ และทิวทัศน์ธรรมชาติที่สวยงาม เป็นหนึ่งในจุดหมายยอดนิยมสำหรับการพักผ่อนและชมวิวภูเขาของจอร์เจีย[image: ] นำท่านเปลี่ยนการเดินทางเป็น รถจี๊บ 4WD เพื่อเดินทางไปชมความงามของ โบสถ์เกอร์เกตี้ (GERGETI TRINITY CHURCH) ซึ่งถูกสร้างขึ้นในราวศตวรรษที่ 14 หรือมีอีกชื่อเรียกกันว่า ทสมินดา ซามีบา (TSMINDA SAMEBA) ซึ่งเป็นชื่อที่เรียกที่นิยมกันของโบสถ์ศักดิ์แห่งนี้สถานที่แห่งนี้ตั้งอยู่ริมฝั่งขวาของแม่น้ำชคเฮรี อยู่บนเทือกเขาของคาซเบกี้ ซึ่งเป็นไฮไลท์ของประเทศจอร์เจีย หิมะขึ้นอยู่กับสภาพอากาศ หมายเหตุ: การเดินทางโดย 4WD มายังสถานที่แห่งนี้ ขึ้นอยู่กับสภาพดิน ฟ้า อากาศ ขอสงวนสิทธิ์ไม่มีการคืนค่าใช้จ่ายในกรณีเดินทางไม่ได้เนื่องจากสภาพอากาศ
ค่ำ	บริการอาหารค่ำ ณ ภัตตาคาร
ที่พัก	INTOURIST KAZBEGI HOTEL ระดับ 4 ดาวท้องถิ่นหรือเทียบเท่า
	เนื่องจากที่พักบนเขาคาซเบกี้มีห้องพักจำนวนจำกัด กรณีห้องพักเต็มขอสงวนสิทธิ์ปรับเปลี่ยนเป็น เมืองกูดาอูรี ซึ่งอยู่ห่างกันประมาณ 30 นาที โดยไม่แจ้งให้ทราบล่วงหน้า

Day5	เมืองกอรี่ – พิพิธภัณฑ์สตาลิน – เมืองอุปลิสต์ซิเค – เมืองบาคูเรียนิ


เช้า	บริการอาหารเช้า ณ ห้องอาหารของโรงแรม
นำท่านเดินทางไปยัง เมืองกอรี่ (GORI) เป็นเมืองแห่งประวัติศาสตร์ เป็นบ้านเกิดของ “โจเซฟ สตาลิน” อดีตผู้ปกครองสหภาพโซเวียต ในยุค ค.ศ 1920-1950
	นำท่านเยี่ยมชม พิพิธภัณฑ์สตาลิน (MUSEUM OF STALIN) สถานที่รวบรวมเรื่องราวชีวิตของ โจเซฟ สตาลิน อดีตผู้นำสหภาพโซเวียต พร้อมสัมผัสบรรยากาศยุคอดีตผ่านอาคารเก่า ข้าวของเครื่องใช้ โต๊ะทำงาน และภาพถ่ายที่ถ่ายทอดชีวิตตั้งแต่วัยเด็กจนถึงบั้นปลาย ภายในยังจัดแสดงบ้านในวัยเยาว์ของสตาลิน และรถไฟส่วนตัวที่เคยใช้งาน เสมือนพิพิธภัณฑ์มีชีวิตที่ให้ทั้งความรู้และอารมณ์ร่วม ถือเป็นจุดหมายสำคัญสำหรับผู้ที่สนใจประวัติศาสตร์และเส้นทางการเมืองของจอร์เจียในอดีต
	


นำท่านสำรวจ เมืองอุปลิสต์ซิเค (UPLISTSIKHE) เมืองถ้ำโบราณที่มีประวัติยาวนานกว่า 3,000 ปี ครั้งหนึ่งเคยเป็นศูนย์กลางศาสนาและวัฒนธรรมในยุคโบราณ ก่อนถึงยุคกลาง โดยช่วงรุ่งเรืองที่สุดอยู่ในคริสต์ศตวรรษที่ 9-11ชมความอลังการของศาสนสถานในถ้ำ ที่เคยเป็นที่ประกอบพิธีกรรมของชาวเพเก้นผู้บูชาไฟ และโบสถ์เก่าแก่ในยุคคริสต์ศตวรรษที่ 9 สร้างด้วยการแกะสลักหินอย่างประณีต เมืองแห่งนี้สะท้อนเรื่องราวของการเปลี่ยนผ่านความเชื่อและวัฒนธรรม ก่อนจะถูกทิ้งร้างหลังการรุกรานของชาวมองโกลในศตวรรษที่ 13 สัมผัสมรดกทางประวัติศาสตร์และสถาปัตยกรรมที่ไม่เหมือนใครในจอร์เจีย
เที่ยง	บริการอาหารกลางวัน ณ ภัตตาคาร


[image: ภูมิทัศน์ธรรมชาติใกล้โรงแรม]

นำท่านเดินทางสู่ เมืองบาคูเรียนิ เมืองท่องเที่ยวบนภูเขาที่มีชื่อเสียงของจอร์เจีย รายล้อมด้วยป่าสนและธรรมชาติ อากาศบริสุทธิ์ตลอดทั้งปี และเป็นเมืองสกีรีสอร์ทชื่อดังในช่วงฤดูหนาว ให้ท่านอิสระพักผ่อน ณ ที่พักบนเขา ท่ามกลางธรรมชาติและอากาศบริสุทธิ์ สามารถเดินเล่นชมวิวภูเขา ป่าสน และบรรยากาศเมืองตากอากาศอันเงียบสงบ ตามอัธยาศัย
ค่ำ	บริการอาหารค่ำ ณ ภัตตาคาร
ที่พัก	BAKURIANI INN HOTEL ระดับ 5 ดาวท้องถิ่นหรือเทียบเท่า
Day6	เมืองบอร์โจมี่ – สวนบอร์โจมี่ – นั่งกระเช้าไฟฟ้า – เมืองคูไตซี – น้ำพุแห่งโคลชิส – อารามเกลาติ 
– วิหารบากราติ – เมืองบาทูมี่ – แกรนด์ ช้อปปิ้ง มอลล์



เช้า	บริการอาหารเช้า ณ ห้องอาหารของโรงแรม
	นำท่านเดินทางสู่ เมืองบอร์โจมี่ เมืองตากอากาศชื่อดังของประเทศจอร์เจีย ตั้งอยู่ท่ามกลางหุบเขาและธรรมชาติอันอุดมสมบูรณ์ มีชื่อเสียงด้านน้ำแร่ธรรมชาติ ที่มีชื่อเสียงไปทั่วโลก บรรยากาศเงียบสงบ อากาศบริสุทธิ์ เหมาะแก่การพักผ่อน
นำท่านชม สวนบอร์โจมี่ สวนสาธารณะชื่อดังของเมือง ชมแหล่งน้ำแร่ธรรมชาติ เดินเล่นท่ามกลางธรรมชาติร่มรื่น และนำท่าน นั่งกระเช้าไฟฟ้า ขึ้นสู่จุดชมวิวด้านบน เพื่อชมวิวเมืองบอร์โจมี่และภูเขาโดยรอบแบบพาโนรามา ถือเป็นไฮไลท์ของเมืองแห่งนี้

เที่ยง	บริการอาหารกลางวัน ณ ภัตตาคาร
นำท่านเดินทางสู่ เมืองคูไตซี (KUTAISI) เป็นเมืองเก่าแก่ทางตะวันตกของจอร์เจีย มีประวัติศาสตร์ยาวนานกว่า 3,500 ปี เคยเป็นศูนย์กลางการปกครองของอาณาจักรโคลคิส (Colchis) ในยุคโบราณ และต่อมาเป็นเมืองหลวงของอาณาจักรอีเมเรติในยุคกลาง เมืองนี้มีบทบาทสำคัญในประวัติศาสตร์การเมืองและวัฒนธรรมของจอร์เจียมาโดยตลอด โดยเฉพาะในฐานะศูนย์กลางทางการศึกษาและศาสนา ปัจจุบันยังคงเป็นเมืองสำคัญทั้งในด้านเศรษฐกิจและการคมนาคมของประเทศ 
นำท่านถ่ายรูปกับ น้ำพุแห่งโคลชิส (COLCHIS FOUNTAIN) เป็นน้ำพุแลนด์มาร์กสำคัญของเมืองคูไตซี ตั้งอยู่ที่จตุรัสกลางเมือง ชื่อน้ำพุโคลชิสสืบเนื่องมากจากการใช้เครื่องประดับโบราณของชาวโคลเชี่ยน ที่มีอยู่ในพิพิธภัณฑ์จริงกว่า 30 ชิ้น มาขยายแบบแล้วดีไซน์เป็นน้ำพุ เช่นม้าคู่บนสุดของยอดน้ำพุได้ถอดแบบมาจากต่างหูของชาวโคลเชี่ยนยุคนั้น ทำให้น้ำพุแห่งนี้มีทั้งเรื่องราว และความสวยงามที่เป็นเอกลักษณ์
นำท่านชม อารามเกลาติ (GELATI MONASTERY) ศูนย์กลางศาสนาและการศึกษายุคกลางของจอร์เจีย ก่อตั้งในปี ค.ศ. 1106 โดยกษัตริย์เดวิดที่ 4 โดดเด่นด้วยสถาปัตยกรรมหินที่งดงามและภาพเฟรสโก้ทรงคุณค่า ได้รับการยกย่องเป็นมรดกโลก UNESCO สะท้อนความรุ่งเรืองทางวัฒนธรรมในอดีต

นำท่านชม วิหารบากราติ (BAGRATI CATHEDRAL) เป็นอาสนวิหารสมัยศตวรรษที่11 ในเมืองคูไตซี เป็นผลงานชิ้นเอกของสถาปัตยกรรมจอร์เจียยุคกลาง อาสนวิหารได้รับความเสียหายอย่างหนักตลอดหลายศตวรรษ และได้รับการสร้างขึ้นใหม่ให้อยู่ในสภาพปัจจุบันผ่านกระบวนการที่ค่อยเป็นค่อยไปมหาวิหารแห่งนี้เป็นจุดสังเกตที่โดดเด่นในทิวทัศน์ของคูไตซีตอนกลาง โดยตั้งอยู่บนเนินเขาอูกิเมริโอนี
	นำท่านเดินทางสู่ เมืองบาทูมี่ (BATUMI) เป็นเมืองที่ตั้งอยู่ทางทิศตะวันออกเฉียงใต้ของประเทศจอร์เจีย ซึ่งเป็นเมืองที่มีความสำคัญทางท่องเที่ยวและเป็นที่นิยมของนักท่องเที่ยวทั้งในประเทศและต่างประเทศ มีสถานีรถไฟและสนามบินที่ใหญ่ในเขตเมือง เป็นท่าเรือสำคัญและศูนย์กลางการค้าในภาคที่ติดชายทะเลดำ มีอากาศร้อนชื้นและเป็นศูนย์กลางทางการท่องเที่ยวที่มีอาชีพในเรื่องของคาสิโน โรงแรมหรูหรา ร้านอาหาร เครื่องดื่ม และสถานบันเทิงอื่น ๆ (ใช้เวลาเดินทางประมาณ 2-3 ชั่วโมง)
จากนั้นนำท่านเดินทางสู่ แกรนด์ ช้อปปิ้ง มอลล์ ห้างสรรพสินค้าแห่งใหม่ของเมือง  บาทูมี่ ให้ท่านได้อิสระช้อปปิ้งสินค้ามากมาย เพื่อเป็นของฝาก ของที่ระลึก

ค่ำ	อิสระอาหารค่ำเพื่อความสะดวกในการท่องเที่ยว
ที่พัก	GRANDDEUR HOTEL ระดับ 4 ดาวท้องถิ่นหรือเทียบเท่า

Day7	อนุสรณ์แห่งความรักอาลีและนีโน่ – อัลฟาเบ็ททาวเวอร์ – ล่องเรือในทะเลดำชมอ่าวเมืองบาทูมี่ 
– ย่านเมืองเก่า – สนามบินบาทูมี่ – สนามบินอิสตันบูล


เช้า	บริการอาหารเช้า ณ ห้องอาหารของโรงแรม
นำท่านชม อนุสรณ์แห่งความรักอาลีและนีโน่ (ALI AND NINO MOVING SCULPTURES)  ซึ่งเรื่องราวเกี่ยวกับความรักของ Ali ผู้ชายจอร์เจีย และ Nino ผู้หญิงแม่น้ำ ซึ่งเป็นสัญลักษณ์ของความรักระหว่างประเทศ อนุสรณ์เคลื่อนที่นี้ถูกสร้างขึ้นเพื่อเป็นอนุสรณ์แห่งความรักที่แสดงถึงเรื่องราวของ Ali และ Nino
นำท่านถ่ายรูปกับ อัลฟาเบ็ททาวเวอร์ (ALPHABET TOWER) เป็นอาคารสูงที่ตั้งอยู่ในเมืองบาทูมี่ของประเทศจอร์เจีย อาคารนี้ถูกสร้างขึ้นเพื่อเป็นอาคารสัญลักษณ์และเป็นอนุสรณ์ให้กับอักษรอัลฟาเบ็ทที่ใช้ในภาษาจอร์เจีย มีความสูงประมาณ 130 เมตรและมีรูปร่างที่ไม่เหมือนกับอาคารสูงทั่วไป ส่วนบนของอาคารเป็นโครงสร้างทรงกระบอกและใช้สีทองเงินประดับไว้ในบริเวณของอักษร อักษรแต่ละตัวในอัลฟาเบ็ทจะถูกเรียงต่อกันขึ้นลงจากด้านบนของอาคารไปยังด้านล่าง
ทุกท่าน ล่องเรือในทะเลดำชมอ่าวเมืองบาทูมี่ (BLACK SEA) เหตุที่ได้ชื่อว่าทะเลดำก็เพราะดินโคลนชายฝั่ง ดินทรายชายหาดของทะเลแห่งนี้เป็นสีดำ อันเนื่องมาจากสารไฮโดรเจนซัลไฟด์ ให้ท่านได้เพลิดเพลินชมความงามของอ่าวเมืองบาทูมี่ (ประมาณ 30นาที)
เที่ยง	บริการอาหารกลางวัน ณ ภัตตาคาร พิเศษ ... เมนูคาชาปูริ

หลังจากนั้นนำท่านชมบรรยากาศ ย่านเมืองเก่า (OLD TOWN) ชมจตุรัสเปียเซซ่า PIAZZA SQUARE สร้างขึ้นในปี 2009 เป็นอาคารที่ได้รับการออกแบบโดยสถาปนิกชื่อดังชาวจอร์เจีย VAZHA ORBELADZE สร้างด้วยสไตล์สถาปัตยกรรมแบบผสมผสานและจินตนาการนิทานทำให้เมืองนี้มีความน่ารัก หลังจากนั้นนำท่านเดินทางเข้าสู่ สนามบินบาทูมี่ เพื่อเดินทางกลับประเทศไทย
22.40	นำท่านออกเดินทางสู่ สนามบินอิสตันบูล ประเทศตุรเคียเที่ยวบินที่ TK393 (บริการอาหารและเครื่องดื่มบนเครื่อง)
23.50	เดินทางถึง สนามบินอิสตันบูล ประเทศตุรเคียเพื่อรอต่อเครื่อง
Day8	สนามบินสุวรรณภูมิ


01.55	นำท่านออกเดินทางสู่ สนามบินสุวรรณภูมิ ประเทศไทย เที่ยวบินที่ TK068 (บริการอาหารและเครื่องดื่มบนเครื่อง)
15.25	เดินทางถึง สนามบินสุวรรณภูมิ ประเทศไทย โดยสวัสดิภาพ ... พร้อมความประทับใจ

goudumy B SR Wit ®dontewss § indes
05 - 12 fiueneu 2569 54,990 54,990 34,990 8,000
29 n.8. - 06 71.A. 2569 54,990 54,990 34,990 8,000
08 - 15 pa1Au 2569 55,990 55,990 35,990 8,000
13 - 20 aa1Au 2569 56,990 56,990 36,990 8,000

